রিক রিঅর্ড্যান
রিচার্ড রাসেল "রিক" রাইঅর্ড্যান, জুনিয়র (জন্ম ৫ জুন, ১৯৬৪) জনপ্রিয় পার্সি জ্যাকসন অ্যান্ড দি অলিম্পিয়ানস সিরিজের রচয়িতা। এছাড়াও তিনি প্রাপ্তবয়স্কদের জন্য ট্রেস ন্যাভারে রহস্য সিরিজ রচনা করেছেন এবং পার্সি জ্যাকসন সিরিজ বিষয়ক সহায়ক প্রবন্ধ সংকলন ডেমিগডস অ্যান্ড মনস্টারস বইটির সম্পাদনায় সাহায্য করেছেন। স্কলাস্টিক কর্পোরেশন প্রকাশিত দ্য ৩৯ ক্লুজ সিরিজের প্রথম দশটি বই রচনাতেও তিনি সাহায্য করেন। উক্ত সিরিজের প্রথম বই দ্য মেজ অফ বোনস তারই রচনা।